text: [{"text_idx": "#000001", "text": "TB byrja\u00f0i fo\u0301tbo\u0301ltsa\u0301ri\u00f0 2015 a\u0301 heimav\u00f8llinum vi\u00f0 Sto\u0301ra\u0301, har KI\u0301 var komi\u00f0 su\u00f0ur. Ta\u0301 hugsa\u00f0 ver\u00f0ur um at dysturin var leiktur longu 1 mars, so var ve\u00f0ri\u00f0 u\u0301tmerka til fo\u0301tbo\u0301ltsleik. Eitt li\u0301ti\u00f0 kalt lot var u\u0301teftir v\u00f8llinum."}, {"text_idx": "#000002", "text": "Teir umlei\u00f0 200 a\u0301sko\u00f0ararnir so\u0301u ein heldur taman dyst, har li\u00f0ini a\u0301ttu hv\u00f8r si\u0301n ha\u0301lvleik. KI\u0301 var kla\u0301rt betra li\u00f0i\u00f0 a\u0301\u00f0renn ha\u0301lvleiksste\u00f0gin me\u00f0an TB hinvegin var betra li\u00f0i\u00f0 eftir ste\u00f0gin."}, {"text_idx": "#000005", "text": "KI\u0301 byrja\u00f0i dystin betri og hev\u00f0i bo\u0301ltin v\u00e6l meira enn heimali\u00f0i\u00f0. Teir komu fleiri fer\u00f0ir til baklinjuna og fingu n\u00f8kur vandamikil innlegg. To\u0301 megna\u00f0u teir ikki at koma fram til ma\u0301ltjansir. Ta\u0301 virka\u00f0i sum um TB\u2019arnir ikki h\u00f8vdu fingi\u00f0 r\u00e6tta beini u\u0301r songini og sp\u00e6li hekk als ikki saman. Ta\u00f0 enda\u00f0i oftast vi\u00f0 einari langari avlevering fram eftir v\u00f8llinum og so var\u00f0 vo\u0301na uppa\u0301 ta\u00f0 besta. Samanum tiki\u00f0 hendi ikki serliga no\u0301gv i\u0301 fyrra ha\u0301lvleiki uttan ta\u0301 KI\u0301 leg\u00f0i seg framum 1-0. KI\u0301 vann s\u00e6r hornaspark sum enda\u00f0i vi\u00f0, at Atli Danielsen gj\u00f8rdist pu\u0301ra fri\u0301\u00f0ur og skalla\u00f0i klaksvi\u0301ksingar frammum. At Atli kundi standa so leysur vi\u00f0 aftaru stong, og eini 3 m til n\u00e6rmasta TB leikara, sa\u0301 undarligt u\u0301t. Stutt sagt sera va\u0301naligt vart."}, {"text_idx": "#000006", "text": "TB fekk ein risa m\u00f8gulika at javna, ta\u0301 sera kviki Adu bardi seg fram til ein dupult m\u00f8guleika men KI\u0301 ma\u0301lverjin Meinhardt Joensen vardi meistarliga og ti\u0301 vo\u0301ru klakvi\u0301ksingar a\u0301 odda 1-0, ta\u0301 Petur Reinert floyta\u00f0i til ha\u0301lvleiksste\u00f0g."}, {"text_idx": "#000007", "text": "Seinni ha\u0301lvleikur var ikki meir enn byrja\u00f0ur, ta\u0301 do\u0301marin hev\u00f0i rey\u00f0a korti\u00f0 a\u0301 lofti\u00f0 og vi\u0301sti TB leikaran Adu av v\u00f8llinum og aftur i\u0301 umkl\u00e6\u00f0ingarru\u0301mi. Hvat Adu gj\u00f8rdi og grundina til rey\u00f0a korti er torf\u00f8rt at skriva um, ti\u0301 hv\u00f8rki greinaskrivarin ella teir, i\u00f0 sto\u0301\u00f0u rundanum so\u0301u Adu gera naka\u00f0 o\u0301lo\u0301gligt."}, {"text_idx": "#000009", "text": "TB fall to\u0301 ei heldur i\u0301 fa\u0301tt hesu fer\u00f0 og kempa\u00f0i vi\u0301\u00f0ari vi\u00f0 li\u0301v og sa\u0301l. Sja\u0301lvt um TB ikki megna\u00f0i at fa\u0301a bo\u0301ltin i\u0301 KI\u0301 ma\u0301li\u00f0, so bleiv st\u00f8\u00f0an 1-1 ta\u0301 10 min vo\u0301ru eftir at leika. KI\u0301 hev\u00f0i bo\u0301ltin ta\u0301 verjuleikari leg\u00f0i bo\u0301ltin aftur til ma\u0301lverjan. Sja\u0301lvt um eingin vandi var a\u0301 fer\u00f0, so enda\u00f0i avleveingin i\u0301 KI\u0301 meskunum, ti\u0301 bo\u0301lturin, i\u00f0 uttan iva hev\u00f0i sympati vi\u00f0 TB li\u00f0num, vildi ikki ste\u00f0gast og hoppa\u00f0i ti\u0301 uppum fo\u0301tin hja\u0301 Meinhardt og i\u0301 ma\u0301li\u00f0. Ein sera l\u00f8gin hending og heilt sikkurt eitt Youtube hitt i\u0301 tunga klassanum, um onkur leggur ta\u00f0 a\u0301 neti\u00f0."}, {"text_idx": "#000010", "text": "Eftir hetta royndi KI\u0301 at try\u0301sta longri frammi a\u0301 v\u00f8llinum og kom eisini til onkrar ha\u0301lv vandamiklar royndir, to\u0301 uttan at ta\u00f0 eydna\u00f0ist at fa\u0301a ma\u0301li\u00f0 og ti\u0301skil enda\u00f0i dysturin vi\u00f0 einum ma\u0301li\u00f0 og einum stig i\u0301 part."}, {"text_idx": "#000011", "text": "Eitt sera flott avrik av heimali\u00f0num, ta\u0301 hugsa\u00f0 ver\u00f0ur um tey b\u00e6\u00f0i rey\u00f0u kortini me\u00f0an ny\u0301ggi KI\u0301 venjarin, Mikkjal Thomasen, man ikki vera n\u00f8gdur vi\u00f0 avriki\u00f0 hja\u0301 si\u0301num monnum i\u0301 dag."}, {"text_idx": "#000012", "text": "Eftir dystin vo\u0301ru flestu a\u0301sko\u00f0ararnir samdir um at ho\u0301ast dysturin ikki var serliga hart leiktur, so gav do\u0301marin heilt 9 gul og 2 rey\u00f0 kort. Uttan at virka u\u0301tspillandi mo\u0301ti do\u0301marinum, so var hetta vi\u00f0 til at skapa ein sera o\u0301ney\u00f0ugan ke\u00f0iligan stemmning rundanum v\u00f8llinum og serliga ta\u0301 flestu kortini blivu givin til heimali\u00f0i\u00f0. Pu\u0301ra o\u0301ney\u00f0ugt av do\u0301marinum at seta seg sja\u0301lvan i\u0301 fokus a\u0301 sli\u0301kan ha\u0301tt."}, {"text_idx": "#000013", "text": "Um TB li\u00f0i\u00f0 hv\u00f8nn dyst vi\u0301sur sli\u0301kan vilja sum okur so\u0301\u00f0u i\u0301 dag, so fer li\u00f0i\u00f0 at standa seg v\u00e6l i\u0301 Effodeildini i\u0301 a\u0301r, ta\u00f0 er heilt sikkurt."}]